Despre acte de vorbire și întrebări retorice în cadrul Conferințelor Centrului de Lingvistică Teoretică și Aplicată

Joi, 26 octombrie 2023, Departamentul de Lingvistică al Facultății de Litere a Universității din București organizează a doua conferință din noul sezon al Conferințelor Centrului de Lingvistică Teoretică și Aplicată. 

Invitata acestei întâlniri este prof. univ. dr. Virginia Hill, cadru didactic la Universitatea New Brunswick (Canada). Evenimentul se va desfășura începând cu ora 18:00, la sediul Departamentului de Lingvistică (Facultatea de Litere, str. Edgar Quinet, nr. 5-7, etajul 1).

Prof. univ. dr. Virginia Hill va prezenta comunicarea științifică intitulată „The speech act field of rhetorical questions”, cercetare realizată în colaborare cu prof. univ. dr. Shigeru Miyagawa, cadru didactic la Massachusetts Institute of Technology (SUA). Cei doi cercetători analizează tematica actelor de vorbire în contextul întrebărilor retorice. 

Abstractul prelegerii poate fi consultat aici. 


